Eelnõu

NARVA LINNAVALITSUS

KORRALDUS

Narva …….……... 2021 nr ………….….

**Peeterristi tee L2, Peeterristi tee L4, Peeterristi tee L5, Peeterristi tee L6 ja Peeterristi tee L7 maaüksuste munitsipaliseerimine**

**1. Asjaolud ja menetluse käik**

Narva linna halduspiirides, Kudruküla linnaosas asub Peeterristi tee osa, mis kulgeb läbi seitsme aiandusühistu territooriumi.

Tee osa, mis asub aiandusühistu SVETOFOR piirides (katastriüksus 51107:015:0172) on antud ühistu poolt erastatud ja seda kasutavad ainult ühistu liikmed.

Muu, linna piirides asuvat Peeterristi tee osa kasutatakse tegelikult avaliku teena ning kuus aiandusühistut, kelle territooriumi Peeterristi tee läbib, taotlevad alates 2002. aastast tee üleandmist linnale (on olemas kuue aiandusühistu, aiandusühistute liidu ja Narva Linnavolikogu 21.05.2009. a poolt pöördumine, dokumendiregistris nr 1848/1.27).

Vastavalt kehtivale seadusandlusele on tee üleandmine võimalik pärast maareformi läbiviimist ja maa-ala kinnistamist. Selleks jagati teemaa vastavalt aiandusühistute piiridele kuueks maaüksuseks, *Peeterristi tee L2* kuni *L7*, mille osas algatati 2017. aastal maareformi teostamiseks vastavad menetlused.

Praegu on olukord järgmine:

- *Peeterristi tee L2* maaüksuse osas on hoonestusõiguse seadmise menetlus aiandusühistu METŠTA AIAD (rg-kood 80113787) kasuks algatatud Narva Linnavalitsuse 03.05.2017 korraldusega nr 416-k ning käesoleval ajal ei ole lõpetatud;

- *Peeterristi tee L3* maaüksus on aiandusühistu RADOST (rg-kood 80038212) poolt erastatud;

- *Peeterristi tee L4* maaüksuse osas on hoonestusõiguse seadmise menetlus aiandusühistu VOLNA NARVA (rg-kood 80096050) kasuks algatatud Narva Linnavalitsuse 17.05.2017 korraldusega nr 488-k ning käesoleval ajal ei ole lõpetatud;

- *Peeterristi tee L5* maaüksuse osas (kuulub aiandusühistule ANIL (rg-kood 80367022)) ei ole mingit menetlust algatatud;

- *Peeterristi tee L6* maaüksuse osas on hoonestusõiguse seadmise menetlus aiandusühistu JANTAR (rg-kood 80029650) kasuks algatatud Narva Linnavalitsuse 17.05.2017 korraldusega nr 488-k ning käesoleval ajal ei ole lõpetatud;

- *Peeterristi tee L7* maaüksuse osas on hoonestusõiguse seadmise menetlus aiandusühistu GAMMA (rg-kood 80045695) kasuks algatatud Narva Linnavalitsuse 12.07.2017 korraldusega nr 666-k ning Narva Linnavalitsuse 07.07.2021 korraldusega nr 515-k on lõpetatud.

Kõik kuus maaüksust on: *Peeterristi tee L2* (51101:001:1559), *Peeterristi tee L3* (51101:001:0902), *Peeterristi tee L4* (51101:001:0893), *Peeterristi tee L5* (51101:001:1518), *Peeterristi tee L6* (51101:001:0901) ja *Peeterristi tee L7* (51101:001:0967) kantud maakatastrisse. Neist kaks, *Peeterristi tee L2* ja *Peeterristi tee L5* katastriüksust on moodustatud 29.05.2020.a masskande käigus Maa-ameti peadirektori 04.12.2019.a korralduse nr 1-17/19/3147 alusel.

01.01.2018 aastal jõustunud maa munitsipaalomandisse andmise korra § 82 lõike 2 punkti 7 kohaselt munitsipaalomandisse antava maa hulka võib kuuluda maa, mis ei ole riigile vajalik või mis on otstarbekas anda munitsipaalomandisse. Järelikult, kui maa munitsipaalomandisse andmine on põhjendatud, siis see on võimalik ja ei ole vastuolus kehtiva seadusandlusega.

Vastavalt maareformi seaduse (MaaRS) § 25 lõikele 5¹ otsustab Maa-ameti peadirektor MaaRS § 38 lõike 3 kohaselt välja munitsipaalomandisse antava maa munitsipaalomandisse andmise.

Maa munitsipaalomandisse andmise korra § 83 lõike 1 kohaselt algatab Maa-amet maa munitsipaalomandisse andmise menetluse, teatades maa munitsipaalomandisse andmise kavatsusest linna- või vallavalitsusele, kelle omandisse maa soovitakse anda.

Lähtudes eelpooltoodust esitas Maa-amet Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate reformimata maaüksuste kohta, mis ei ole vajalikud riigi ülesannete täitmiseks ja on otstarbekas anda kohaliku elu korraldamiseks Narva linna munitsipaalomandisse (kirjas tabel 4).

Maa-ameti esitatud maaüksuste loend sisaldab ka *Peeterristi tee L2* (tabelis pos. 34) ja *Peeterristi tee L5* (pos.33) maaüksusi, kus asuvad avalikult kasutatavad Peeterristi tee osad.

Arvestades eeltooduga on *Peeterristi tee L4* ja *Peeterristi tee L6* maaüksuste osas algatatud menetlused samuti otstarbekas lõpetada ning teha Maa-ametile nende ja *Peeterristi tee L7* maaüksuse suhtes ettepanek alustada munitsipaalomandisse väljaselgitamise menetlust.

*Peeterristi tee L3* (AÜ RADOST omandis) maaüksuse munitsipaalomandisse andmist ei vaadata antud korralduses läbi, kuna see teostatakse teises menetluses.

Maa munitsipaalomandisse andmiseks palub Maa-amet vastavalt maa munitsipaalomandisse andmise korrale teatada katastriüksuste kohta maa erastamiseks või tagastamiseks tähtaegselt esitatud avalduste puudumisest või esitada andmed lahendamata taotluste kohta ning määrata maakatastriseaduse § 20 lõikest 7 tulenev maa sihtotstarve.

Kõnesolevate maaüksuste osas puuduvad teiste isikute taotlused maa tagastamiseks või lahendamata taotlused maa erastamiseks.

Lähtudes maakatastriseaduse § 20 lõikest 7 määratakse maaüksustele "transpordimaa" sihtotstarve vastavalt teerajatiste kasutusotstarbele ja tegelikule maakasutusele, mis vastab kehtivale Narva linna üldplaneeringule.

**2. Õiguslikud alused**

2.1 Maa munitsipaalomandisse andmise korra § 83 lõike 2 kohaselt linna- või vallavalitsus määrab ühe kuu jooksul maaüksuse sihtotstarbe ja koha-aadressi ja edastab Maa-ametile vastava otsuse ning teatab Maa-ametile maaüksuse erastamiseks või tagastamiseks tähtaegselt esitatud avalduste puudumisest või esitab andmed lahendamata taotluste kohta.

2.2 Haldusmenetluse seaduse § 43 lõike 4 punkti 2 kohaselt toimingu menetlus lõpeb põhjendatud otsusega toimingut mitte sooritada;

2.3 Narva Linnavalitsuse Arhitektuuri – ja Linnaplaneerimise Ameti põhimääruse § 8 punkti 3 kohaselt on Geodeesia ja maakorralduse osakonna üks põhiülesannetest maareformi käigus maa erastamiseks, riigimaale hoonestusõiguse seadmiseks, maa riigiomandisse jätmiseks või munitsipaalomandisse vormistamiseks olevate toimingute teostamine ja linnavalitsuse haldusaktide eelnõude ettevalmistamine.

**3. Otsus**

3.1 Lõpetada hoonestusõiguse seadmise menetlus järgmiste maaüksuste osas:

3.1.1 Peeterristi tee L2 (51101:001:1559);

3.1.2 Peeterristi tee L4 (51101:001:0893);

3.1.3 Peeterristi tee L6 (51101:001:0901).

3.2 Määrata maa sihtotstarbeks "Transpordimaa" (007; L) järgmistele maaüksustele:

3.2.1 Peeterristi tee L2 (51101:001:1559), pindala 1680 m2;

3.2.2 Peeterristi tee L4 (51101:001:0893), pindala 1720 m2;

3.2.3 Peeterristi tee L5 (51101:001:1518), pindala 6300 m2;

3.2.4 Peeterristi tee L6 (51101:001:0901), pindala 1747 m2;

3.2.5 Peeterristi tee L7 (51101:001:0967), pindala 3843 m2.

3.3 Teha Maa-ametile ettepanek alustada munitsipaalomandisse väljaselgitamise menetlus järgmiste maaüksuste osas:

3.3.1 Peeterristi tee L4 (51101:001:0893);

3.3.2 Peeterristi tee L6 (51101:001:0901);

3.3.3 Peeterristi tee L7 (51101:001:0967).

**4. Rakendussätted**

4.1 Korraldus jõustub teatavakstegemisest;

4.2 Arhitektuuri- ja Linnaplaneerimise Ametil teha korraldus teatavaks aiandusühistutele METŠTA AIAD (rg-kood 80113787), VOLNA NARVA (rg-kood 80096050), ANIL (rg-kood 80367022), JANTAR (rg-kood 80029650), GAMMA (rg-kood 80045695) ja Maa-ametile;

4.3 Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets

Linnapea Üllar Kaljuste

Linnasekretär